OpenLLM-France/wikimedia huggingface dataset:
# Julius Evola

Giulio Cesare Andrea Evola, Julius Evola deitua (Erroma, 1898ko maiatzaren 19a - ibidem, 1974ko ekainaren 11) italiar filosofo, margolari eta olerkaria izan zen. Intelektual faxista, tradizionalista erradikala, antiberdinzalea, antiliberala, antidemokratikoa eta antiherrikoia, eta Europako mugimendu neofaxistaren filosofo nagusia bezala deskribatu izan da. Bere pentsamendu esoterikoa konspirazio antisemitikoaren teoriek eta ezkutuarekiko zaletasunak ezaugarritu zuten.
Ospetsua da bere sinesmen metafisiko, magiko eta naturaz gaindikoengatik, mamuak, telepatia eta alkimia barne. Kristautasunaren aurkakoa izan zen, eta gizonak emakumeengan menderatzea justifikatu zuen.
Lehen Mundu Gerran borrokatu zuen eta garai batean abangoardiekin lotuta egon zen. Filippo Tommaso Marinetti ezagutu zuen eta bere olerkiak eta margolanekin Dadaismoan parte hartu zuen. 1951n Fasci di Azioni Revoluzionaria erakunde neofaxistaren ideologoa izatearen akusaziotik absolbitu zuten.

## Lanak

* Julius Evola, Arte Astratta, posizione teorica, Roma, Maglione e Strini, 1920.
* Julius Evola, La parole obscure du paysage intérieur, Roma-Zurigo, Collection Dada, 1921.
* Julius Evola, Saggi sull'idealismo magico, Todi-Roma, Atanòr, 1925.
* Julius Evola, L'individuo e il divenire del mondo, Roma, Libreria di Scienze e Lettere, 1926.
* Julius Evola, L'uomo come potenza, Todi-Roma, Atanòr, 1927a.
* Julius Evola, Teoria dell'individuo assoluto, Torino, Bocca, 1927b.
* Julius Evola, Imperialismo pagano, Todi-Roma, Atanòr, 1928.
* Julius Evola, Fenomenologia dell'individuo assoluto, Torino, Bocca, 1930.
* Julius Evola, La tradizione ermetica, Bari, Laterza, 1931.
* Julius Evola, Maschera e volto dello spiritualismo contemporaneo, Torino, Bocca, 1932.
* Julius Evola, Rivolta contro il mondo moderno, Milano, Hoepli, 1934.
* Julius Evola, Tre aspetti del problema ebraico, Roma, Mediterranee, 1936.
* Julius Evola, Il mistero del Graal, Bari, Laterza, 1937a.
* Julius Evola, Il mito del sangue, Milano, Hoepli, 1937b.
* Julius Evola, Indirizzi per una educazione razziale, Napoli, Conte, 1941a.
* Julius Evola, Sintesi di dottrina della razza, Milano, Hoepli, 1941b.
* Julius Evola, La dottrina del risveglio, Bari, Laterza, 1943.
* Julius Evola, Lo Yoga della potenza, Torino, Bocca, 1949.
* Julius Evola, Orientamenti, Roma, Imperium, 1950.
* Julius Evola, Gli uomini e le rovine, Roma, Edizioni dell'Ascia, 1953.
* Julius Evola, Metafisica del sesso, Todi-Roma, Atanòr, 1958.
* Julius Evola, L'«Operaio» nel pensiero di Ernst Jünger, Roma, Armando, 1959.
* Julius Evola, Cavalcare la tigre, Milano, Vanni Scheiwiller, 1961.
* Julius Evola, Il cammino del cinabro, Milano, Vanni Scheiwiller, 1963a.
* Julius Evola, Il Fascismo. Saggio di una analisi critica dal punto di vista della destra, Roma, Volpe, 1963b.
* Julius Evola, L'arco e la clava, Milano, Vanni Scheiwiller, 1968.
* Julius Evola, Raâga Blanda, Milano, Vanni Scheiwiller, 1969.
* Julius Evola, Il taoismo, Roma, Mediterranee, 1972.
* Julius Evola, Ricognizioni. Uomini e problemi, Roma, Mediterranee, 1974.
* Datuak: Q334147
* Multimedia: Julius Evola / Q334147
# Julius Lange

Julius Lange; (Darmstadt, 1817ko abuztuaren 17a-Munich, 1878ko ekainaren 25a) XIX. mendeko margolari alemaniarra izan zen. Ospetsua izan zen margotzen zituen paisaiei esker.

## Biografia

1834an, bere anaia nagusi Ludwig Lange arkitektoak inspiratuta, Municheko Arte Ederren Akademian inskribatu zen. Hala ere, epe labur baten ondoren, Düsseldorfeko Arte Ederren Akademiara aldatu zen, eta Munichen bizitzen jartzeko laguntza ematen zion Johann Wilhelm Schirmer-en ikasle bihurtu zen.
Munichen arrakasta handia izan zuen, enkargu ugari jaso baitzituen. Accademia di Belle Arti di Veneziak zirriborro batzuk eskatu zizkion paisaia-pinturako eskoletan erabiltzeko, eta Brerako Arte Ederren Akademiak (Accademia di Belle Arti di Brera) bi mihise handi eskatu zizkion. Gortean harremanak bilatu zituen eta Belgikako Carlota artxidukesaren arte-irakaslea izan zen 1858ra arte.
Familiako arazoek Munichera itzultzera behartu zuten, eta beste behin, erregetzarekin harremanak izan zituen. Bavariako Maximiliano II.a erregearentzat eta bere seme Luis II.a Bavariakoarentzat hainbat lan margotu zituen, baita Herrenchiemsee eta Linderhofeko errege-jauregietarako barnealdeen diseinuaren estudioak ere.

## Obraren ezaugarriak

Julius Langeren lanak bereziki paisaia menditsuetako pinturak ditu ardatz, bereziki Alpeetakoak. Argiaren eta kolorearen arteko interakzioaren bidez, "natura basatiaren" drama deskribatzen saiatzen da.

## Iruditegia

* Rhinen, Nonnenwerthetik gertu (1850).
* Oreina errekaren ondoan.
* Alpesen panorama (1859).
* Ibaia mendietan (1878 ingurukoa).

## Erreferentziak

* ↑ https://reproarte.com/es/seleccion-de-temas/a-categoria/montanas-y-sierra/23731-paisaje-detail
* ↑ Hyacinth, Holland (1883). «Lange, Julius». Allgemeine Deutsche Biographie (ADB) 17 (Leipzig: Duncker & Humblot). 644-645.or.

## Kanpo estekak

* (Ingelesez):Julius Langeren margolanak.
* Datuak: Q320126
* Multimedia: Julius Lange / Q320126
# Julius Axelrod

Julius Axelrod (New York, 1912ko maiatzaren 30a - Bethesda, Maryland, 2004ko abenduaren 29a) estatubatuar biokimikaria izan zen.
Garrantzi handiko aurkikuntzak egin zituen nerbio-bulkadaren igorpenari buruz, eta Nobel Saria jaso zuen horregatik. Hamabost urtez industria kimikoko ikertzaile gisa lan egin zuen. 1955ean, National Institute for Medicine and Healtheko Farmakologia saileko buru egin zuten. Nerbio-bulkadari buruzko ikerketak egin zituen, mekanismo sinpatikoaren ezagutza sakondu zuen, eta noradrenalina eta beste zenbait gai aztertuz, guruin pinealean, hormonen metabolismoan parte hartzen duten entzimak aurkitu zituen. Efedrina, anfetamina eta metanfetamina alkaloideak aztertu zituen, eta untxien gibelean lehendabiziko biak katabolizatzen dituen entzima bat aurkitu zuen. 1970ean, Medikuntzako Nobel Saria eman zioten, nerbio-bulkadaren transmisioari, eta sinapsi kolinergikoan azetilkolinak gai neurotransmisore gisa izan dezakeen paperari buruz egin zituen ekarpenengatik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q110106
* Multimedia: Julius Axelrod / Q110106
# Julius Boros

Julius Nicholas Boros (Fairfield, Connecticut, Ameriketako Estatu Batuak, 1920ko martxoaren 3a – 1994ko maiatzaren 28a) 1950eko eta 1960ko hamarkadetan PGA Tourrean profesionalki nabarmendu zen golf jokalari estatubatuarra izan zen.
18 garaipen lortu zituen Amerikako zirkuituan, hiru txapelketa nagusitan nabarmenduz: 1952ko eta 1963ko Estatu Batuetako Irekian eta 1968ko PGA Tourrean. 1956ko AEBetako Irekian bigarren postua lortu zuen, 1958ko eta 1960ko AEBetako Irekian hirugarrena eta 1963ko Augustako Mastersea, eta 16 top-5 eta 22 top-10 bildu zituen txapelketa nagusietan. 1966ko Britainia Handiko Irekian egin zuen agerraldi bakarrean, 15. postuan sailkatu zen.

## Biografia

Boros 29 urterekin bakarrik bihurtu zen golf jokalari profesionala. 1952an PGA Tourreko diru-zerrenda zuzendu zuen, AEBetako Irekia eta Golfeko Munduko Txapelketa irabazi ondoren, eta 1955ean, Golfeko Munduko Txapelketa berriro irabazi zuen. 1963an hiru garaipen lortu zituen Colonial-en, Warwick Hills-en eta AEBetako Irekian, PGA-n Urteko Jokalari izendatu zuten, eta 1967an berriz Phoenix eta Rio Pinar-en.
Aldi berean, Boros AEBetako taldearekin lehiatu zen 1959, 1963, 1965 eta 1967ko Ryder Cup-en, 16 partidatan 11 puntu lortuz, eta 1968ko Golfeko Munduko Kopan, non Lee Trevinorekin batera bigarren sailkatu zen.
1968ko PGA Txapelketa irabazita, 48 urterekin txapelketa garrantzitsu bat irabazi zuen jokalaririk zaharrenaren errekorra hautsi zuen. 50 urte bete ondoren, 1971 eta 1977ko Beteranoen PGA Txapelketa irabazi zuen, eta 1979ko Legends of Golf-a Roberto de Vicenzorekin batera. 1975ean bat-bateko heriotzan galdu zuen Westchester-en PGA Tourrean.
Borosek jaurtiketak azkar egiten zituen, bere intuizioan konfiantzaz eta ingurua aztertzera gelditu gabe. Bere leloa "swing soft, hit hard" (kulunka leuna, kolpe gogorra) zen.
1982an Golf Mundialaren Ospearen Aretoan sartu zuten. Bere seme Guy Borosek 1996ko Vancouver Open irabazi zuen, PGA Tourrean garaipenak lortu zituzten hiru aita-semeetako bat bihurtuz.

## Kanpo estekak

* Julius Boros Golf Mundialaren Ospearen Aretoan
* My Easygoing Game - Julius Boros, 1968ko martxoaren 25a
* Julie Bags A Bundle - Sports Illustrated, 1968ko abuztuaren 26a
* Datuak: Q961587
* Multimedia: Julius Boros / Q961587
# Julius Fučík (kazetaria)

Julius Fučík (Praga, 1903ko otsailaren 23a - Berlin, 1943ko irailaren 8a) txekiar kazetaria izan zen.
Alderdi komunistako kidea 1921. urtetik aurrera; SESBn izan zen behin baino gehiagotan, eta bere alderdiko Batzorde Goreneko kide izan zen klandestinitatean (1941). Alemaniarrek hiltzera kondenatu eta hil egin zuten. Bakearen saria eman zioten hil ondoren, 1950. urtean. Obrak: Biharra dagoeneko atzo deitzen den lurraldean eta Urkamendira bideko erreportaia (euskarara Elena Ituartek itzulia).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q142059
* Multimedia: Julius Fučík (writer) / Q142059
# Hyperlioceras

Hyperlioceras ongi ezagunak diren ammonite izeneko zefalopodoen artean genero fosil bat da. Bajociaran bizi ziren, hau da, orain dela 170,3 milioi urtetik 167,7 milioi urtera gutxi gorabehera.

## Garrantzi bioestratigrafikoa

Estratigrafiako Nazioarteko Batzordeak Bajociar estaiaren hasiera Hyperliocerasen lehen agerpenaren arabera definitzen du, hau da, orain dela 170.3 ± 1.4 milioi urte. Hyperlioceras discites zona ere horrela definitzen da. Puntu honek aurreko Aaleniar estaiaren bukaera era adierazten du. Bajociarraren bukaera Parkinsonia (G.) convergensen azken agerraldiarekin markatzen da, orain dela 167,7 milioi urte, Zigzagiceras zigzag Zonaren oinarrian.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).
* Datuak: Q3018611
* Multimedia: Hyperlioceras / Q3018611
# Jaimini

Jaimini (Devanagari kaligrafiaz: जैमिनि) antzinako rishi edo jakintsu bat izan zen. Hinduismo barruan dagoen Mimamsa eskola sortu zuen. Vyasa mitikoaren jarraitzailea izan zen. Parashara rishiren semea zen. Jaimini ospetsua da Mimansa-sutra trataduaren eta Jaimini Sutras lanaren egile gisa.

## Biografia

Haren biografiaz ez dago informazio handirik. K.a. IV. eta II. mendeen artean bizi izan zela uste da. Zenbait adituk K.a. 250. eta 50.aren artean kokatzen dute. Bere eskola ez da teistatzat jotzen, baina Vedaken erritu-zatiak nabarmentzen ditu, dharmarentzat funtsezkoak diren aldetik. Jaimini ezaguna da erritual vediko zaharrenen ikasketengatik.

## Obra

* Mimamsa sutra
* Jaimini-bharata
* Jaimini-sutra

## Jaminiren heriotza

Elezaharrak dioenez, elefanteek Jaimini jakintsua zapaldu zuten. Indiako literaturan ohikoa da jakintsuek heriotza bortitzak izatea: adibidez, Gotama jakintsua kanibalek jan zuten (raksasak), Parashara jakintsua otsoek jan zuten baso batean, eta Vyasa jakintsua jauregi batean hil zuten Krishna errege-jainkoaren semeek.

## Erreferentziak

* ↑ Louis Frederic, Dictionnaire de la civilisation indienne, Paris, Robert Laffont, « Bouquins » bilduma, 1987, 1278 or., 541.or.
* ↑ https://web.archive.org/web/20081202140957/http://www.experiencefestival.com/a/Jaimini/id/108126
* ↑ Munshi, K. M.: The book of VedaVyasa: the master.

## Kanpo estekak

* Datuak: Q2758596
# Jainko Seme

    Ez nahasi Jainkoaren semearekin.
Jainko Semea edo Seme Jainkoa (antzinako grezieraz: Θεός ὁ υἱός), kristau elkargo gehienetan, Hirutasuna osatzen duten hiru pertsonetako bigarrena da.
Beste pertsonekin duen harremana eztabaida teologiko biziak sortu du hasierako kristautasunetik (arianismo, adopzionismo, nestorianismo, pelagianismo, gnostizismo, eta abar), dogmantikaren ikuspegitik Nizeako I. kontzilioak amaitu zuena. Edonola ere, deneak aho batez onartzen dute Jesus Nazaretekoa Jainko Semea dela: «Izan ere, Jainkoak hain maite izan zuen mundua, non bere Seme bakarra eman baitzion, harengan sinesten duenik inor gal ez dadin, baizik betiko bizia izan dezan».

## Erreferentziak

* ↑ Euskalterm: [Hiztegi terminologikoa] [2003]
* ↑ Carmignac, Jean. (1969). Recherches sur le « Notre Père ». Paris: Éditions Letouzey & Ané, 608 or. ISBN 978-2-204-08866-4..
* ↑ Jn 3:16

## Kanpo estekak

* Datuak: Q1141210
# Jainko

Jainko izan daiteke:
* Jainko (politeismo), erlijio politeistetan gizakiaz gaineko izakiak;
* Jainko (monoteismo), erlijio monoteistetan izaki gorena;
# Jaina Solo

Jaina Solo Star Wars film sagaren unibertsoko pertsonaia bat da, honen abenturak saga jarraitzen duten Unibertso hedatuko liburuetan topa daitezkeelarik.
Jaina Solo bi neba-arreben artean nagusiena da, Han Soloren eta Leia Skywalker Printzesaren seme-alabak. Bi neba ditu, bere anaia bikia Jacen Solo eta txikiagoa den Anakin Solo.
Yuuzhan vongen inbasioan, aktiboki parte hartu zuen Errepublika Berriaren defentsan. Lehenik Rogue Squadroneko pilotu bezala eta ondoren borroka ehiza-ontzi eskuadroi baten buru bezala. Bere gurasoen bizkartzain ere izan zen zenbait alditan.
Bere familia guztia bezala, Jedi bat izateko entrenatua izan zen. Jediei orain baimentzen zitzaienez (Errepublika Galaktikoaren garaian gertatzen ez zena), Hondar Inperialeko koronela zen Jagged Felez maitemindu zen (Soontir Felen semea), pilotua eta Chisstarren eskuadroiko buruzagia.

## Kanpo estekak

* Datuak: Q2264289
# Jainko Aita

Jainko Aita edo Aita Jaungoikoa, kristau elkargo gehienetan, Hirutasuna osatzen duten hiru pertsonetako lehena da.
Katolizismoak honela azaltzen du Aita Jaungoikoa: (Hirutasuna) guztia da. Beratik at ez dago ezer eta guztia Bere barnean dago. Hasieran bazen Hitza. Hitza Jainkoarekin zegoen eta Hitza Jainko zen. Hasieran Jainkoarekin zegoen Hitza. Gauza guztiak beronen bidez egin ziren, eta egindakotik ezer ez da berau gabe egin.
Bibliak Jainko Aitak Lurra sortu zuela dio, eta Moises Israelgo herriari Egiptoko esklabotzatik askatzeko bidaltzean bere aitatasuna adierazten du: Orduan, faraoiari esango diozu: Honela dio Jaunak: Ene lehen-semea dut Israel. Nire semeari irteten uzteko esan dizut, gurtzera joan dakidan, baina ez duzu nahi izan; beraz, nik zure lehen-semea hilaraziko dut
Biblian hainbat aldiz agertzen da, Jesusek samurtasunez abba (arameraz: אבא; ‘aita’) dio. Baina elkarrenganako maitasuna eta samurtasuna da: Nola aita seme-alabentzat errukior, hala Jauna begirune diotenentzat errukior.
Etimologiaren ikuspegitik, 'Jainko Aita' izen katolikoa aitzinindoeuropar Dieus Pater jainkoan oinarrituta dago.

## Jainko Aitaren irudikapena

Jainko Aitaren irudikapen material eta fisikoa askotan izan da gau eztabaidatsua, Jainkoak Moisesi honela esan baitzion Hamar Aginduak ezagutarazteaz:
| « | Ez egin idolorik, ez irudirik, goian zeruan, behean lurrean nahiz lurpeko uretan dagoenetik. Ez ahuspeztu haien aurrean, ezta gurtzarik eman ere, ni, Jauna, zure Jainkoa, Jainko jeloskorra bainaiz: gorroto didaten gurasoen gaiztakeria ondorengoengan zigortzen dut hirugarren eta laugarren belaunaldiraino ere; baina mila belaunaldiz agertzen diet onginahia maite nautenei eta nire aginduak betetzen dituztenei. | » |
| —Irteera, 20:4-6 |||
Agindu honek luzaroan Jainkoaren irudikapena debekatu zuen: Horrexetatik judaismoak zein islamak irudikapena galarazten dute idolatria delakoan.
Katolizismoak, berriz, Aitaren eta Semearen irudikapena onartzen du. Artista katolikoek bizar eta ile zuriak dituen Jainko Aitaren irudia sortu zuten, tunika zuria daramala. Irudi antropomorfiko erraldoia da.
Erreforma garaian, protestantismoak Jainko Aitaren irudikapena galarazi zuen. Joan Kalbinok Jainkoaren irudikapena galarazi zuen. Baina Luterok benetazko kristauak irudiak gurtzeko aukera libre du.

## Erreferentziak

* ↑ Euskalterm: [Hiztegi terminologikoa] [2004]
* ↑ Carmignac, Jean. (1969). Recherches sur le « Notre Père ». Paris: Éditions Letouzey & Ané, 608 or. ISBN 978-2-204-08866-4..
* ↑ Jn 1:1-3
* ↑ Ir 4:22-23
* ↑ Sal 103:13
* ↑ Ir 20:4-6
* ↑ Shemot, Irteera 20:4,5
* ↑ (Gaztelaniaz) La representación de Mahoma, lo prohibido y lo permitido. .
* ↑ (Gaztelaniaz) Ser judío. .
* ↑ Ferguson, George. (1996). Signs & symbols in Christian art. , 92 or. ISBN 0-19-501432-4..
* 1 2 (Gaztelaniaz) Álvarez Solís, Ángel. Iconoclasmo e imaginario de Santidad. Las políticas de la imagen en tiempos de la Contrarreforma. .

## Kanpo estekak

* Datuak: Q186350
* Multimedia: God the Father / Q186350
# Just Dance

Just Dance Lady Gaga abeslari estatubatuarraren abesti bat da. Lady Gaga, RedOne eta Akon sortua, 2008. urtearen apirilaren argitaratu zen munduan zehar, The Fame albumeko lehen eta azken abesti bezala.

## Kanpo estekak

* Just Dance (Official Video) Youtube
* Datuak: Q189007
# Just Jaeckin

Just Jaeckin (Vichy, 1940ko abuztuaren 8a - Saint-Malo, Bretainia, 2022ko irailaren 6a) frantziar zinema zuzendari, argazkilari eta eskultorea izan zen.
Film erotikoak filmatzen aritu zen. 1974an estreinatu zen Emmanuelle filmarekin, eta Histoire d'O filmaren zuzendaria ere izan zen.

## Filmografia

* Emmanuelle (1974)
* Histoire d'O (1975)
* Madame Claude (1977)
* Le dernier amant romantique (1978)
* Collections privées (1979)
* Girls (1980)
* Lady Chatterley's Lover (1981)
* The Perils of Gwendoline in the Land of the Yik-Yak (1984)

## Kanpo estekak

* Datuak: Q569824
* Multimedia: Just Jaeckin / Q569824
# Just Mercy

Just Mercy 2020ko Destin Daniel Cretton estatubatuar zinema zuzendariaren film dramatikoa da, Walter McMillianen bizitzan oinarrituta.

## Sinopsia

Oharra: Atal honek istorio osoa edo amaiera argitzen du.
Bryan Stevensonek zuzenbide ikasketak bukatu, eta Alabamara eginen du, baliabiderik gabeko pertsonekin lan egitera. Han, Eva Ansley aktibistarekin batera lan egingo du. Walter McMillianen kasua izango da lehena.

## Aktoreak

* Michael B. Jordan: Bryan Stevenson
* Jamie Foxx: Walter McMillian
* Brie Larson: Eva Ansley
* Rob Morgan: Herbert Richardson
* Tim Blake Nelson: Ralph Myers
* Rafe Spall: Tommy Chapman
* O'Shea Jackson Jr.: Anthony Ray Hinton
* Darrell Britt-Gibson: Darnell Houston
* Lindsay Ayliffe: Judge Foster
* C.J. LeBlanc: John McMillan
* Ron Clinton Smith: Woodrow Ikner
* Dominic Bogart: Doug Ansley
* Hayes Mercure: Jeremy
* Karan Kendrick: Minnie McMillian
* Kirk Bovill: David Walker
* Terence Rosemore: Jimmy

## Erreferentziak

* ↑ «Just Mercy» Berria 2020-02-22 CC BY-SA 4.0 lizentziapean.

## Kanpo estekak

* Datuak: Q56419916
* Multimedia: Just Mercy / Q56419916
# Just Can't Get Enough (Depeche Moden abestia)

Just Can't Get Enough (euskaraz Ezin Nahikoa Eduki) Depeche Mode ingeles musika elektroniko taldearen abesti bat da. 1981eko Speak & Spell (Mintzatu eta Letreiatu) diskoan argitaratu zuten.

## Futbola

Eskoziako Glasgow Celtic futbol taldeko zaletuek Celtic Park estadioan abestu ohi duten abestietako bat da, bereziki Green Brigade zaletu taldeak.

## Kanpo estekak

* Just Can't Get Enough abestiaren 1981eko Depeche Mode taldearen bideoklipa entzungai eta ikusgai. Youtube.com (Ingelesez)
* Just Can't Get Enough abestia Celtic Park estadioan abestua entzungai eta ikusgai. Youtube.com (Ingelesez)
* Datuak: Q1027619
# Just Dance (bideo-jokoa)

Just Dance 2009ko Ubisoft frantziar bideo-joko konpainiaren bideo-joko musikala da, Wiirako garatua. Adin guztientzat egindako dantza-jokoa da, ez da inolako osagarririk behar, eta edonork erabil dezake jokoa Wiiren agintearen senezko kontrolei esker.

## Abestiak

| Abestia | Artista | Teknika | Fisiko | Urtea | Dantzaria |
| "Acceptable in the 80s" | Calvin Harris | 3 | 3 | 2007 | ♀ |
| "A Little Less Conversation" (Junkie XL remix) | Elvis Presley | 2 | 2 | 1968 | ♂ |
| "Bebe" | Divine Brown | 2 | 1 | 2008 | ♀ |
| "Can't Get You Out of My Head" | Kylie Minogue | 2 | 1 | 2001 | ♀ |
| "Cotton Eye Joe" | Rednex | 1 | 3 | 1994 | ♀ |
| "DARE" | Gorillaz | 2 | 1 | 2005 | ♂ |
| "Eye of the Tiger" | Survivor | 1 | 3 | 1982 | ♀ |
| "Fame" | Irene Cara | 1 | 3 | 1980 | ♀ |
| "Funplex" (CSS Remix) | The B-52's | 2 | 2 | 2008 | ♀ |
| "Girls & Boys" | Blur | 2 | 2 | 1994 | ♀ |
| "Girls Just Want to Have Fun" | Cyndi Lauper | 1 | 2 | 1983 | ♀ |
| "Groove Is in the Heart" | Deee-Lite | 3 | 2 | 1990 | ♀ |
| "Heart of Glass" | Blondie | 2 | 1 | 1979 | ♀ |
| "Hot N Cold" | Katy Perry | 1 | 3 | 2008 | ♀ |
| "I Get Around" | The Beach Boys | 2 | 1 | 1964 | ♂ |
| "I Like to Move It" | Reel 2 Real feat. The Mad Stuntmad | 2 | 2 | 1994 | ♀ |
| "Jerk It Out" | Caesars | 3 | 3 | 2003 | ♂ |
| "Jin-Go-Lo-Ba" (Fatboy Slim Remix) | Fatboy Slim | 3 | 2 | 2004 | ♀ |
| "Kids in America" | Kim Wilde | 2 | 2 | 1980 | ♀ |
| "Le Freak" | Chic | 2 | 1 | 1978 | ♀ |
| "Louie Louie" | Iggy Pop | 1 | 3 | 1993 | ♂ |
| "Lump" | The Presidents of the United States of America | 1 | 3 | 1994 | ♂ |
| "Mashed Potato Time" | Dee Dee Sharp | 1 | 1 | 1962 | ♀ |
| "Pump Up the Jam" | Technotronic | 2 | 3 | 1989 | ♂ |
| "Ring My Bell" | Anita Ward | 2 | 1 | 1979 | ♀ |
| "Step By Step" | New Kids on the Block | 2 | 2 | 1990 | ♂ |
| "Surfin' Bird" | The Trashmen | 1 | 3 | 1963 | ♂ |
| "That's the Way " | KC and the Sunshine Band | 3 | 1 | 1975 | ♂ |
| "U Can't Touch This" | MC Hammer | 2 | 3 | 1992 | ♂ |
| "Wannabe" | Spice Girls | 1 | 2 | 1996 | ♀ |
| "Who Let the Dogs Out?" | Baha Men | 3 | 2 | 2000 | ♂ |
| "Womanizer"(*) | The Gym All Stars | 2 | 1 | 2008 | ♀ |
"(*)" Abestia «cover» bat da.

## Kanpo estekak

* Datuak: Q1714101
* Multimedia: Just Dance / Q1714101
# Just Married

Just Married (euskaraz Ezkonberriak), 2003ko Shawn Levy estatubatuarrak zuzendutako amodiozko komedia film bat da. Ashton Kutcher, Brittany Murphy eta Christian Kane aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Nahiz eta maila sozial ezberdinetakoak izan, Tom Leezak (Ashton Kutcher) eta Sarah McNerneyk (Brittany Murphy) elkar maite dute: Tomek gaueko irratsaio batean lan egiten du eta langile klaseko kirolzalea da, eta Sarah portaera dotoreko idazlea da eta Beverly Hillseko familia dirudun bateko senidea. Sarahren familia aurka daukaten arren, ezkontzea erabakiko dute. Ezkontz-bidaian Veneziara joango dira, halere, berehala bidaia hondamendia bilakatuko da.

## Aktoreak

* Ashton Kutcher: Tom Leezak
* Brittany Murphy: Sarah McNerney
* Christian Kane: Peter Prentiss
* David Moscow: Kyle
* Monet Mazur: Lauren
* David Rasche: McNerney jauna
* Veronica Cartwright: McNerney andrea / Pussy
* Thad Luckinbill: Willie McNerney
* Taran Killam: Dickie McNerney
* Raymond J. Barry: Leezak jauna
* George Gaynes: Aita Robert
* Alex Thomas: Fred
* Valeria Andrews: Wendy

## Kanpo estekak

* IMDBko fitxa irakurgai (Ingelesez)
* Datuak: Q313884
# Jan Baeyens

Jan Baeyens (Ninove, 1957ko ekainaren 16a-), Belgikako txirrindulari ohia da. Tonissteiner eta Lotto taldeetan izan zen.

## Palmaresa

1981
* 8. Le Samynen
1982
* 6. Impanis Sari Nagusian
1983
* 3. Victor Standaert Sari Nagusian
1984
* 3. Victor Standaert Sari Nagusian
1985
* 8. Brusela-Ingooigemen

## Kanpo estekak

* Jan Baeyens - ProCyclingStats
* Datuak: Q13735258
# Jan-Ole Sievers

Jan-Ole Sievers (1995eko otsailaren 16a - ) Alemaniako futbolaria da.
Hainbat futbol taldetan jokatu du, esaterako FC Gifu.

## Kanpo estekak

* (Japonieraz) J.League Data Site
* Datuak: Q42317811
* Multimedia: Jan-Ole Sievers / Q42317811